П Р О Т О К О Л    № 42

от заседание на
КОМИСИЯТА ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ НА ОРГАНИТЕ НА СЪДЕБНАТА ВЛАСТ
ПРИ ВИСШИЯ СЪДЕБЕН СЪВЕТ

3.12.2013 г., вторник

Днес, 03.12.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстват и експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от администрацията на Висшия съдебен съвет.

След разисквания по обявения дневен ред и допълнително постъпили материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Включва към дневния ред следните допълнителни точки:

- Писмо от директора на дирекция „Държавен военноисторически архив” във връзка с процедурата по чл. 51 от Закона за Националния архивен фонд и действията, които следва да се извършат с оглед предстоящото закриване на военните съдилища в Плевен и Варна /вх. № 96-00-424/02.12.2013 г./ - като точка 6 от дневния ред.

- Покана за участие в работна среща на тема „Механизъм за оценка на работната натовареност в съдебната система на индивидуално и институционално ниво, с акцент върху разработени качествени показатели и критерии” в изпълнение на Дейност 2 на Цел 4 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежки финансов механизъм 2009-2014 – като точка 7 от дневния ред.

- Писмо до административните ръководители на определените от работната група съдилища, в които да се извърши тестово попълване на анкетните карти за планираното емпирично изследване – като точка 8 от дневния ред.

ПО ДНЕВНИЯ РЕД

1. ОТНОСНО: Обсъждане на доклад за проведени срещи на представители на комисията с магистрати от апелативни райони в Пловдив – на 04.11.2013 г., в Бургас – на 05.11.2013 г., в Софийски апелативен съд – на 22.011.2013 г.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
ПРИЕМА доклад за проведени срещи в изпълнение на т. 3.3 от Годишния план за дейностите на КАОСНОСВ за периода ноември 2012 г. – ноември 2013 г. „Периодични срещи по апелативни райони с административни ръководители и магистрати за обсъждане на проблемите свързани с натовареността и предложения за тяхното решаване.”: в Апелативен съд Пловдив – на 04.11.2013 г.; в Апелативен съд Бургас – на 05.11.2013 г.; в Софийски апелативен съд – на 22.011.2013 г.

2. ОТНОСНО: Определяне на състав на работна група за изготвяне на проект за нови (актуализирани) шифри (кодове) за гражданските дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. ОПРЕДЕЛЯ работна група в състав:
- Красимир Влахов – зам.-председател на ВКС и ръководител на Гражданска колегия на ВКС;
- Боян Балевски – съдия в Търговска колегия на ВКС;
- Боряна Димитрова – председател на Окръжен съд Бургас;
- Хрипсиме Магърдичиян – съдия в Софийски градски съд;
- Татяна Костадинова – съдия в Софийски районен съд;
- Калин Калпакчиев – член на ВСС и председател на КАОСНОСВ;
- Мария Кузманова – член на ВСС и член на КАОСНОСВ.

2.2. ВЪЗЛАГА на работната група по т.2.1 да изработи проект на нови шифри /кодове/ на гражданските и търговските дела за целите на съдебната статистика.

2.3. ОПРЕДЕЛЯ дата за среща на работната група на 04.11.2013 г. от 14.00 часа в Съдебната палата.

3. ОТНОСНО: Определяне на състав на работна група за изготвяне на проект за нови (актуализирани) шифри (кодове) за административните дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. ОПРЕДЕЛЯ работна група в състав:
- Аглика Адамова – съдия в Административен съд София-град;
- Весела Павлова – съдия в Административен съд София-град;
- Калин Калпакчиев – член на ВСС и председател на КАОСНОСВ;
- Мария Кузманова – член на ВСС и член на КАОСНОСВ;
- Галина Карагьозова – член на ВСС и член на КАОСНОСВ.

3.2. ВЪЗЛАГА на работната група по т.3.1 да изработи проект на нови шифри /кодове/ на административните дела за целите на съдебната статистика.

4. ОТНОСНО: Данни, постъпили от съдилища, в изпълнение на решение на КАОСНОСВ по Протокол № 39/12.11.2013 г., т. 3.2. (валидни електронни адреси на съдии).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. ПРИЕМА допълнително предоставените от отделни съдилища валидни електронни адреси на съдиите, постъпили по електронна поща към 23.11.2013 г.
4.2. ВЪЗЛАГА на директора на дирекция „Информационни системи” в администрацията на ВСС в срок до 10.12.2013 г. да представи в КАОСНОСВ писмено становище и отговор по следните въпроси:
- от техническа гледна точка възможно ли е и какво е необходимо да бъде направено, за да стане възможно създаване на служебни електронни адреси на всички съдии на e-mail сървъра на Висшия съдебен съвет;
- от техническа гледна точка възможно ли е и какво е необходимо да бъде направено, за да стане възможно създаване на служебни електронни адреси на всички съдии в рамките на съответния съд, в който работят.
4.3. Писменото становище по т.4.2 да бъде внесено за обсъждане от КАОСНОСВ в заседание на 10.12.2013 г.
4.4. ИЗПРАЩА препис от решенията по точки 4.2 и 4.3 на директора на дирекция „Информационни системи” в администрацията на ВСС за сведение и изпълнение.

5. ОТНОСНО: Препис от Становище на Инспектората към ВСС, изготвено по повод писмо до ИВСС от председателя на Комисията по правата на човека и жалбите на гражданите при 42-ро Народно събрание, относно промяна на границите и закриване на РС-Чепеларе /вх.№ 11-12-152/25.11.2013/

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА за сведение становището.

6. ОТНОСНО: Писмо от директора на дирекция „Държавен военно-исторически архив” във връзка с процедурата по чл. 51 от Закона за Националния архивен фонд и действията, които следва да се извършат с оглед предстоящото закриване на военните съдилища в Плевен и Варна /вх. № 96-00-424/02.12.2013 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА за сведение писмото. Изложеното в писмото да се вземе предвид от комисията при изготвяне на окончателния проект за решение, който ще бъде внесен за заседание на ВСС, след получаване на съгласувателните становища от министъра на отбраната и министъра на правосъдието по проекта за решение за закриване на военните съдилища в Плевен и Варна.

7. ОТНОСНО: Покана за участие в работна среща на тема „Механизъм за оценка на работната натовареност в съдебната система на индивидуално и институционално ниво, с акцент върху разработени качествени показатели и критерии” в изпълнение на Дейност 2 на Цел 4 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежки финансов механизъм 2009-2014.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА поканата за участие в работната среща, която ще се проведе в периода 16-18 декември 2013 г.

8. ОТНОСНО: Писмо до административните ръководители на определените от работната група съдилища, в които да се извърши тестово попълване на анкетните карти за планираното емпирично изследване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА подготвеното писмо. Същото, заедно със съответните анкетни карти, да бъде изпратено по електронна поща до административни ръководители на посочените в писмото съдилища, с изрично указване анкетните карти да бъдат разпространени до всички съдии в съответния съд и попълнени да бъдат предоставени на хартия или по електронен път на КАОСНОСВ до 15.01.2014 г.

ПРЕДСЕДАТЕЛ
НА КОМИСИЯТА: / п /
КАЛИН КАЛПАКЧИЕВ